4.pielikums Ministru kabineta rīkojuma projekta „Par finansējuma piešķiršanu

Iekšlietu ministrijas padotībā esošajām iestādēm nepieciešamo būvju (ēku)

Iekšlietu ministrijas ēku kompleksā uz zemes vienības (zemes vienības

kadastra apzīmējums 0100 087 0368 001) Čiekurkalna 1.līnijā 1 k-1, Rīgā

(attīstības II posms – būvniecības 2.kārta (10.korpuss – daudzlīmeņu autostāvvieta),

3.kārta (15.korpuss – biroju ēka) un 6.kārta (11.korpuss – sporta komplekss)) nomas maksas,

uzturēšanas, aprīkojuma iegādes un pārcelšanās izdevumu segšanai pēc būvniecības pabeigšanas”

sākotnējās ietekmes novērtējuma ziņojumam (anotācijai)

**Pārcelšanās izmaksu detalizēts aprēķins**

Pārcelšanās izmaksas aprēķinātas attiecīgo Iekšlietu ministrijas padotības iestāžu struktūrvienību lietošanā esošo mēbeļu un aprīkojuma pārvietošanai no esošajām telpām uz rekonstruēto 15.korpusu (biroju ēku) Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1, k-1, Rīgā.

Mēbeļu un aprīkojuma pārvešanai paredzēts izmantot autotransportu (kravas kastē ievietojamas mantas ar tilpumu 14 m3), izmantot autovadītāju, krāvēju un strādnieku pakalpojumus. Pārcelšanās izmaksu aprēķinā iekļauta daļēja mēbeļu demontāža, sagatavošana transportēšanai, pārvietošana no esošajām telpām līdz autotransportam, iekraušana, transportēšana, izkraušana un pārvietošana no autotransporta līdz jaunajām telpām, iepriekš daļēji demontēto mēbeļu montāža.

Pārcelšanās izmaksās iekļauta arī valsts noslēpuma objektu glabāšanai paredzēto esošo seifu (88 gab.) demontāža un 265 seifu (esošo un no jauna iegādāto) stiprināšana pie ēkas konstrukcijām jaunajās telpās saskaņā ar LR Satversmes aizsardzības biroja LR Satversmes aizsardzības biroja 02.06.2008. instrukciju Nr. 0.1.-11/08/6 par drošības prasībām seifiem.

Izmaksu aprēķini veikti pie sekojošiem nosacījumiem:

1. kopējais aprēķinātais pārvietojamo mantu tilpums (bez seifiem) sastāda 266 m3;
2. vienā autotransporta reisā pārvieto mantas ar tilpumu 14m3;
3. 266 m3 mantu pārvietošanai nepieciešami 19 autotransporta reisi (266 m3 : 14 m3 = 19);
4. 88 seifu pārvietošanai nepieciešami 9 autotransporta reisi;
5. mantu un seifu pārvietošanai kopā nepieciešami 28 autotransporta reisi (19 reisi + 9 reisi = 28 reisi);
6. vienam reisam nepieciešamais laiks (iekraušanas laiks, transportēšanas laiks, izkraušanas laiks) pieņemts 5 stundas (5h/reiss);
7. kopējais **autotransporta izmantošanas laiks** ir **140 stundas** (5h/reiss x 28 reisi = 140h);
8. viena reisa nodrošināšanai krāvēju darba patēriņš ir 20 cilvēkstundas (c/h), autovadītāja darba patēriņš - 5 c/h;
9. 28 reisu nodrošināšanai **krāvēju darba patēriņš** ir **560 cilvēkstundas** (20 c/h x 28 = 560 c/h);

10) **autovadītāja darba patēriņš** pārcelšanās nodrošināšanai kopā ir **140 cilvēkstundas** (5 c/h x 28 = 140 c/h);

11) strādnieku darba patēriņš mēbeļu daļējai demontāžai, sagatavošanai transportēšanai un montāžai ir 120 cilvēkstundas;

12) strādnieku darba patēriņš 1 seifa demontāžai ir 0.5 cilvēkstundas, montāžai - 1 cilvēkstunda;

13) strādnieku darba patēriņš 88seifu demontāžai ir 44 cilvēkstundas (0.5 c/h x 88 = 44 c/h);

14) strādnieku darba patēriņš 265seifu montāžai (stiprināšanai pie ēkas konstrukcijām ar enkurskrūvēm) ir 265 cilvēkstundas (1 c/hx265 = 265 c/h);

15) **strādnieku darba patēriņš** kopā sastāda **429 cilvēkstundas** (120 c/h + 44 c/h + 265 c/h = 429 c/h);

16) **stundas tarifa likme** autovadītājam pieņemta – 6 *euro*, krāvējam – 6 *euro*, strādniekam – 5 *euro*.

**Pārcelšanās izmaksas kopā** ***(EKK2239)* sastāda 8 800 *euro,***

tajā skaitā:

|  |  |  |  |  |  |
| --- | --- | --- | --- | --- | --- |
| Nr.  p.k. | Nosaukums | Mērv. | Skaits | Vienības  izmaksas,  *euro* | Summa,  *euro* |
| 1 | Autotransporta izmantošana | h | 140 | 4 | 560 |
| 2 | Autovadītāja darbs | c/h | 140 | 6 | 840 |
| 3 | Krāvēju darbs | c/h | 560 | 6 | 3 360 |
| 4 | Strādnieku darbs | c/h | 429 | 5 | 2 145 |
| 5 | Palīgmateriāli | kpl. | 1 | 200 | 200 |
| 6 | Instrumenti | kpl. | 1 | 206 | 206 |
| 7 | Enkurskrūves seifu nostiprināšanai | gab. | 530 | 1.30 | 689 |
| Kopā: | | | | | 8 000 |
| Virs izdevumi 10%: | | | | | 800 |
| **Pavisam kopā:** | | | | | **8 800** |

Pārcelšanās izmaksu aprēķini ir provizoriski, jo pārcelšanās pakalpojuma iepirkums tiks veikts, ievērojot publisko iepirkumu jomu reglamentējošo normatīvo aktu prasības.

Iekšlietu ministrs R.Kozlovskis

Vīza: Valsts sekretāre I.Pētersone–Godmane

20.07.2015 9:29

573

J.Lagzdons,67219696, 29142442

[juris.lagzdons@agentura.iem.gov.lv](mailto:juris.lagzdons@agentura.iem.gov.lv)